Uutisissa: Trump puolustaa Irakin kristittyjä hyväksymällä lain, -
jolla autetaan Isisin uhreja ja heistä huolehtivia avustusjärjestöjä.
Ja: Miksi Asia Bibi on edelleen Pakistanissa?
Kysyimme hänen asianajajaltaan, milloin hän voi hengittää vapaasti?
Ja: Kanadan identiteettikriisi.
Radikaali kansallinen kokeilu muuttaa tätä muinoin kristittyä maata.
KRISTILLISEN MAAILMAN UUTISET
Hei ja tervetuloa uutisten pariin! Olen George Thomas.
Tervetuloa takaisin. Olen Wendy Griffith.
Presidentti Trump puolustaa Lähi-idän kristittyjä ja muita kohteena olevia.
Uskonnollisia ja etnisiä vähemmistöjä terrorisoinut Isis on pitkälti lyöty, -
mutta se jätti paljon uhreja. Isis murhasi satojatuhansia jesidejä, -
šiioja ja kristittyjä hallittuaan osia Syyriaa ja Irakia neljä vuotta.
Miljoonat uhrit ovat nyt pakolaisina Lähi-idässä ja Euroopassa.
Osa palaa kotiin tuhottuihin kyliin, koteihin ja kirkkoihin.
Trump allekirjoitti lain, joka auttaa heitä.
Lakialoite jatkaa ponnistuksiamme vainottujen yhteisöjen auttamiseksi -
mm. uskontotaustaisten ohjelmien kautta.
Sen myötä hallinto voi auttaa tahoja, -
jotka tutkivat Isisin halpamaisia tekoja ja asettavat Isisiä syytteeseen.
Teot ovat todella halpamaisia. Kunnioitamme Isisin uhrien muistoa -
ja vahvistamme sitoutumisemme edelleen uskonnonvapauteen.
Monet uskontotaustaiset järjestöt auttavat kansanmurhan uhreja, -
mutta tähän asti ne ovat toimineet pitkälti yksityislahjoituksin.
Jalil Dawood varttui kristityssä perheessä Bagdadissa Irakissa.
Hän pakeni vainoja ja sotaa vuonna 1982.
Nykyään hän johtaa arabiankielistä seurakuntaa Dallasissa.
Hän on perustanut World Refugee Care -järjestön, -
joka auttaa pakolaisia Lähi-idässä, Afrikassa ja Euroopassa.
Meillä on häneen nyt Skype-yhteys. Tervetuloa ohjelmaan!
Miksi Trumpin allekirjoittama laki on tärkeä?
Kiitos tästä ja siunausta! Se on tärkeä, koska pakolaisia on kahdenlaisia: -
maan sisäisiä ja maasta poistuneita.
Laki auttaa maan sisäisiä pakolaisia.
Se suojelee heitä, jotta he voivat elää rauhassa -
ja hankkia toimeentulon maan sisällä. Laki on hyvä askel sitä kohti.
Mitä tulee maasta poistuneisiin, rukoilen, että voimme auttaa heitäkin.
Osa joutuu odottamaan naapurimaissa 5―10 vuotta.
Rukoilemme heidänkin puolestaan.
Millä tavalla kristityt ja muut vähem- mistöt kärsivät Irakissa ja Syyriassa?
He ovat taloudellisesti ahtaalla. On vaikeaa saada elämän syrjästä kiinni.
On paineita ja vainoja.
Laki otti mukaan šiiat. Šiiat pystyvät muuttamaan omiensa pariin.
Heitä on Lähi-idässä paljon.
Mutta kristityillä ei ole paikkaa, minne mennä.
He tarvitsevat apua, toivoa ja ihmisiä, jotka tukevat heitä.
Tämä on iso juttu. Hyvä alku.
Hallinto ohjaa 300 miljoonaa dollaria lähinnä infrastruktuurin kehittämiseen.
Se on hyvä alku.
Hienoa, että maailman mahtavimman valtion presidentti puolustaa heitä.
Onko seurakunnalla mahdollisuutta auttaa tilanteessa?
Seurakunnallako täällä? Ymmärsinkö oikein?
Sekä että. Yhdysvalloissa ja Lähi-idässä.
Tärkeää on, että apu jaetaan oikeudenmukaisesti -
kaikille tunnustuskunnille ja tahoille, -
niin että ihmiset pystyvät nousemaan, elämään ja selviytymään.
Me järjestönä yritämme tehdä sitä.
Tänä jouluna autamme orpoja ja maan sisäisiä pakolaisia -
ja annamme heille toivoa.
Heitä pitää tukea. Voisimme itse olla samassa tilanteessa.
Amerikka tukee heitä nyt. Rukoilemme lisää apua, -
jotta he voivat jäädä sinne ja olla maan suola.
Jatketaan vielä siitä. Voiko seurakunta vielä palata Lähi-itään?
Herralle mikään ei ole mahdotonta.
On joulu. Muistelemme joulun kertomusta ja sitä, -
miten Herra loi kaiken tyhjästä.
Rukoilemme, että sinne jäisi kristittyjä.
Mutta maasta paenneetkin tarvitsevat apua asettuakseen jonnekin.
Tulee rukoilla näiden kahden ryhmän puolesta -
sekä tukea ja puolustaa heitä -
ja nähdä, mitä Herra tekee heidän puolestaan.
Lopuksi: Miten katsojat voisivat auttaa teitä ja muita ryhmiä, -
jotka teette hyvää työtä kentällä?
Siunausta teille ja Amerikan kristityille. Meitä on siunattu täällä.
Olemme kiitollisia Herran rakkaudesta. Meidän tulee jakaa siunauksiamme.
World Refugee Care -järjestö sponsoroi perheitä -
ja ruokkii pakolaisten perheitä naapurimaissa.
He yrittävät selviytyä ja kestää vainoja myös Irakin ulkopuolella.
Hallintoa täytyy vaatia suojelemaan vähemmistöjä sisällä ja ulkopuolella.
Heitä pitää auttaa materiaalisella ja konkreettisella tavalla, -
niin että he selviytyvät ja tietävät, ettei heitä ole unohdettu.
Täytyy osoittaa huolenpitoa ja rakkautta. - Totta. Tärkeä näkökulma.
Jalil Dawood, kiitos kaikesta, mitä teette ja että tulit mukaan. - Kiitos.
Sodat ovat piinanneet Lähi-itää vuosisatojen ajan, -
myös joitain Pyhän maan kuuluisimpia kohteita.
Israel ilmoitti raivanneensa yli 1 500 maamiinaa -
Jeesuksen kastepaikkana pidetyn alueen läheltä.
CBN:n Lähi-idän-toimituspäällikkö Chris Mitchell.
Tämä on Qasr al-Jahud Jordanilla, -
Jeesuksen kastepaikka, monet uskovat.
Israelin lasten uskotaan kulkeneen tästä yli Luvattuun maahan -
ja Elian nousseen taivaaseen.
Israel avasi kastepaikan vuonna 2011.
Ympäröivälle sadan hehtaarin alueelle nimeltään Luostarien maa -
oli pääsy kielletty.
Alue miinoitettiin taajaan kuuden päivän sodassa ja jo sitä ennen.
Alue aidattiin turvallisuussyistä.
Kirkkojen tonteille on ollut pääsy kielletty 1970-luvun jälkeen.
Olemme raivanneet täällä liki vuoden. Tässä luostarissa kolme kuukautta.
Vie aikaa siivota pois miinat, -
kranaatit ja ansamiinat.
Täällä on seitsemän kirkon tontit. Kolme luostaria on jo raivattu.
Kävimme niistä kahdessa.
Fransiskaanikappeli rakennettiin vuonna 1956. Se kuuluu Vatikaanille.
Etiopialaisluostari oli kookkaampi. Siinä oli leipomo ja vierasmaja.
Vähintään kolme työntekijää seuloi joka millimetrin tällä puolella -
kahdella eri kerralla.
Kuten ymmärrätte, työ on hyvin vaarallista ja vaikeaa.
Marcel Aviv johtaa miinanraivauksesta vastaavaa laitosta Israelissa.
Sen kumppanina on HALO Trust, -
maailman vanhin ja suurin humani- taarisen miinanraivauksen järjestö.
Kun työ on saatu päätökseen, maa-alueet luovutetaan omistajille.
Omistajia ovat kirkot.
Kirkkojen maat jäivät Israelille kuuden päivän sodassa.
PLO:n oli helppo tehdä täällä iskuja Israelin sotilaita kohti.
Munkit hylkäsivät alueen. Sen jälkeen räjähteitä viritettiin kaikkialle.
Israelilla on miinoista karttoja, mutta työnjohtaja Moshe Hilmanin mukaan -
miinat ovat siirtyneet ajan saatossa.
Maa oli täynnä metallia: hylsyjä, kastelujärjestelmän osia.
Munkeilla oli täällä viljelypalsta.
Raivaus on hidasta puuhaa.
Kastepaikalla käy vuosittain noin 800 000 ihmistä.
Luostarien palattua määrä kolminkertaistunee.
Toivon, että 50 vuotta sitten hylätty puutarha viheriöi pian jälleen -
ja kaikki pääsevät vierailemaan tänne ja näkemään tämän hienon alueen.
Toivon ja uskon niin.
Chris Mitchell, Qasr al-Jahud, Jordanin laakso.
George Thomas on vieraillut Aasiassa, Euroopassa ja Afrikassa.
Pian hän tuo terveisiä seurakunnilta eri puolilta maailmaa.
Kaikkivaltias on siunauksen Jumala. Hän tahtoo aina siunata omiaan.
Miten saada siunaus? Mitkä periaatteet avaavat salaisuuden?
Pat Robertson opettaa, miten avata siunausten tulvaportit elämässäsi.
Tulee osata olla siunattavana.
Opi, mitä Raamattu sanoo siunauksen liitosta, siunauksen laeista -
ja Jumalan siunausten esteistä.
Jeesuksen sanat toimivat kuin painovoima.
Jos noudatamme näitä lakeja, saamme siunauksia.
Kuulet tositarinoita ihmisistä, -
joiden elämän Jumalan siunaus pelasti ja muutti.
Lääkäritkin tunnustivat, että se oli ihme.
Soita tai käy osoitteessa cbn.com -
ja tule CBN:n kumppaniksi, niin saat opetuslevyn tänään.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Hei taas! Palasit juuri kirjaimellisesti maailmanympärysmatkalta. - Totta.
Missä kävit? - Aloitin Kaakkois-Aasiasta.
Kävin Kiinassa, Japanissa, Vietnamissa ja Etelä-Koreassa.
Olin ensimmäistä kertaa Vietnamissa.
Tutustuin seurakuntaan ja sen kohtaamiin haasteisiin.
Sitten menin kahden valtameren yli Afrikkaan -
ja tein jutun amerikkalaisesta lähetys- työntekijästä, joka selviytyi Ebolasta -
ja palvelee taas Liberiassa.
Sieltä jatkoit Eurooppaan. Kävit seurakunnassa, -
jossa on rukoiltu ympäri vuorokauden lokakuusta asti. Kerro siitä.
Se on jatkunut liki kymmenen viikkoa tällä uinuvalla kadulla -
Haagin liepeillä sijaitsevalla asuinalueella Hollannissa.
Kyseessä on Bethel-seurakunta.
Tamarazianin nelihenkinen armenialaisperhe -
ovat olleet Alankomaissa yhdeksän vuotta.
He ovat hakeneet poliittista turvapaikkaa. Perhe näkyy kuvassa.
Yhtäkkiä Alankomaat päätti hylätä hakemuksen ja karkottaa heidät.
Perhe pyysi apua Bethel-seurakunnasta.
Seurakunnan johtajat vetosivat keskiajalta peräisin olevaan lakiin, -
joka kieltää viranomaisia astumasta kirkkoon kesken tilaisuuden.
Kirkossa on ollut ihmisiä koko maasta ja maailmasta -
viimeksi kuluneet kymmenen viikkoa joka päivä ympäri vuorokauden.
Jututin johtajaa, joka kertoi, millainen vaikutus tällä on ollut -
seurakuntaan ja yhteisöön.
Olemme saaneet valtavasti tukea, -
vain koska seurakuntamme antoi turvapaikan.
Monet pastorit tukevat meitä.
Yli 550 pastoria, -
nyt jopa 580 pastoria koko maasta on tullut Haagiin tukemaan meitä, -
auttamaan jumalanpalveluksissa ja osallistumaan niihin.
Jumalanpalveluksissa käy tuhansia ihmisiä.
Seurakunta puolustaa perhettä.
Minusta se on tapa olla kuuliainen evankeliumille -
ja olla Jeesuksen seuraaja.
Kauanko tilaisuudet jatkuvat? - Kunnes perheen tapaus ratkeaa.
Tapasit myös Asia Bibin asianajajan. Bibi on pakistanilainen kristitty, -
joka oli vankilassa vuosia. Miten hän voi?
Asianajaja pakeni saatuaan asiakkaansa vankilasta.
Meillä oli tilaisuus tavata hänet salaisessa paikassa.
Hänen maailmansa on kääntynyt ylösalaisin.
Kysyin, katuuko hän Asia Bibin tapauksen ottamista.
Muista, että asianajaja on muslimi.
Elämäni tuskin palautuu normaaliksi. Vilkuilen lopun ikääni olkapääni yli.
Radikaalit muslimifanaatikot haluavat tappaa minut.
Kristityt ympäri maailmaa vahvistavat ja rohkaisevat minua.
Pakistanista paettuani monet kristityt, jopa lapset, nuoret ja vanhuksetkin -
ovat tulleet halaamaan minua. He kutsuvat minua sankariksi.
Se tuntuu tosi rohkaisevalta.
Se muistuttaa, että oli oikein auttaa Asia Bibiä huolimatta seurauksista.
Hienoa, että tapasit hänet.
Hänen koko elämänsä on kääntynyt ylösalaisin.
Kaikkien huomio on Asia Bibissä, milloin hän pääsee maasta.
Meillä on kohta juttu Kanadasta.
Käsittääkseni Kanada saattaa antaa hänelle turvapaikan ja suojelun.
Toivotaan niin. Kiitos, George. Kiehtova matka.
Tulossa: Amerikan pohjoisnaapurissa Kanadassa on meneillään -
radikaaleja, vaarallisiakin muutoksia.
Superkirja-raamattusovellus saa lapset lukemaan Raamattua, -
sillä arjen kiireessä apu tulee joskus tarpeeseen.
Ilmainen Superkirja-sovellus sisältää juttuja, joista lapset pitävät.
Lapset tutustuvat Raamattuun pelaamalla pelejä, -
katselemalla kivoja videoita ja löytämällä Raamatusta sankareita.
Heillä on hauskaa oppiessaan Jumalan Sanaa.
Lataa Superkirja-raamattusovellus.
Elämä ― tarkoitettu elettäväksi täydelleen.
Jeesus sanoi: "Olen tullut antamaan elämän, -
elämän ja yltäkylläisyyden."
Elämän perheessä ja talousasioissa.
Elämän kehossa, mielessä ja hengessä.
Elämän arjessa.
Kotisivuillamme osoitteessa CBN.com otamme Jeesuksen sanat todesta.
Haluamme auttaa löytämään elämän.
Elä täyttä elämää.
CBN.com.
Teimme neljää työtä. Mikään ei sujunut. Mutta uskomme ei horjunut.
Silloin Jumala alkoi puhua kaivoprojektista.
TOSITARINOITA IHMEISTÄ
Parin päivän kuluttua saimme palautuksen vakuutusmaksuista.
Tämä vuosi on ollut räjähdysmäistä kasvua.
Kun auttaa muita, saa itse palkinnon.
Tilaa Pat Robertsonin uusi "Miraculous Blessings" -opetus.
Hei taas! Kanadalla on maine yhtenä maailman mukavimmista maista.
Jotkut pelkäävät, että tämä muinoin kristitty maa potee identiteettikriisiä.
Hieman. Kanada on aloittanut radikaalin kansallisen kokeilun, -
jolla voi olla vaarallisia seurauksia. Dale Hurd jatkaa.
Kun pääministeri Justin Trudeau kutsuu Kanadaa -
jälkikansalliseksi valtioksi, jolla ei ole ydinidentiteettiä, -
ei ihme, että jotkut alkavat kysellä, onko Kanada edes valtio.
Kanadan identiteettikriisi on monitahoinen ja vakava.
Sen vaikutukset voivat tuntua USA:ssa asti.
Erään kirjoittajan mukaan Kanadassa on käynnissä "sivilisaatiokokeilu, -
joka muuttaa länsimaata lännenjälkeiseksi maaksi.
Vallankumouksen keskiössä on monimuotoisuuskultti."
Sinun Kanadasi...
Tässä kansallisajattelun ja lännen jälkeinen Kanada, -
jota monimuotoisuus muuttaa.
Oi, Kanada, edustat jokaista.
Kyse ei ole maahanmuutosta vaan siitä, kenen arvot voittavat, -
sanoo kanadalainen kolumnisti ja radiojuontaja Anthony Furey.
Kanadassa saa muukalais- ja maahanmuuttovastaisen -
ja rasistin leiman, vain jos sanoo: -
"Toivon, että kaikki integroituisivat ja eläisivät sopusoinnussa."
Kanada ja USA ovat ottaneet vastaan maahanmuuttajia kaikista taustoista.
USA on ollut sulatusuuni.
Kanada taas kutsuu itseään kulttuurien mosaiikiksi.
Ongelmat alkavat, kun Kanadan mosaiikkiin tulee yhä enemmän -
radikaaleja islamisteja, jotka puoltavat šarialakia.
Pelkästään vuonna 2016 Trudeau otti liki 50 000 pakolaista Lähi-idästä.
Hän toivotti tervetulleeksi Isis-taistelijoita sanoen, -
että he voivat olla "vahva ääni".
Suuri määrä ihmisiä, luultavasti hiljainen enemmistö ei pidä tästä, -
mukana maahanmuuttajia, jotka tulivat 1, 10 tai 30 vuotta sitten: -
"Tulin tänne Kanadan arvojen takia. Pakenin lähtömaani arvoja."
Länsimielinen muslimi Tahir Gora peräänkuuluttaa kanadalaisia arvoja.
Hän perusti Tag TV:n, jolla on suuri kansainvälinen yleisö.
Hän on ollut mukana kirjoittamassa -
poliittisesta islamista varoittavaa kirjaa.
Muutin kauniiseen Kanadaan kanadalaisen kulttuurin takia.
Kaltaiseni pakenivat Pakistanista, Lähi-idästä ja muslimimaailmasta -
ja tulivat Kanadaan ja Yhdysvaltoihin siinä toivossa, -
ettei heidän tarvitsisi kohdata radikaaleja islamisteja.
Mutta nyt näemme, että noita islamisteja virtaa tänne.
Tarek Fatah on journalisti, kirjoittaja ja muslimikongressin perustaja.
Hän muutti Pakistanista Kanadaan.
Hän sanoo, että "valkoiseen syyllisyy- teen uppoava" Kanadan vasemmisto -
hyväksyy ja juhlii epädemokraattisia radikaalin islamin arvoja.
Hän vertaa sitä sirkukseen.
Se pitää radikaalia islamia ilmiönä, joka tulee hyväksyä, -
sillä se on niin outo.
Meitä muslimeja pidetään ikään kuin sirkuseläiminä.
Meidän pitää esiintyä.
Valkoinen, vasemmistolainen, liberaali feministiluokka istuu kehällä ja sanoo:
"Ihanaa! Apina hyppelehtii. Norsu seisoo kahdella jalalla.
Kulta, näitkö? Tämä on henkeäsalpaavaa!"
Oman mausteensa identiteettikriisiin antaa maaomistusten tunnustaminen.
Aloitamme tunnustamalla, että yliopisto sijaitsee -
attawandaron-, anishinaabe- ja haudenosaunee-kansojen mailla.
Maaomistustunnustuksia on päivittäin Kanadan kampuksilla ja kouluissa.
Ne julistavat, että Kanada on miehittäjä.
Tunnustamme kunnioittaen, että tämä maa -
on beothukien esi-isien kotimaa, -
ja Newfoundlandin saari on mi'kmaqien ja beothukien kotimaa.
Kanadalaisista valtaosa sanoi tänä vuonna mielipidekyselyssä, -
etteivät alkuperäiskansat tarvitse erityisasemaa ja anteeksipyytelyä.
Hyökkäyksen kohteena on perinteinen kristillinen kulttuuri.
Ottawalainen Alexandra Belaire syntyi rautaesiripun takana -
kommunistisessa Tšekkoslovakiassa.
Hän näkee yhtäläisyyksiä poliittisen korrektiuden ja kommunismin välillä.
Mitä sanot sille, joka sanoo: "Naurettavaa.
Kanadassa on sananvapaus. Miten voit verrata sitä neuvostomaailmaan?"
Täällä ei ole sananvapautta. Olin toisinajattelijan tytär.
Opettajat haukkuivat ja nimittelivät minua koko luokan edessä.
Niin he osoittivat, etteivät he ainakaan suosi toisinajattelijan tytärtä.
Ystäväni tytärtä häpäistiin koulussa, koska hän oli liian kristitty.
Miten se on erilaista? Miten?
Häntä häpäistiin, koska hän oli isänmaallinen.
Miten se eroaa minun kokemuksestani?
Täällä sanotaan: "Maailma tarvitsee enemmän Kanadaa."
Mutta jos nykysuuntaus jatkuu, maailmassa on vähemmän Kanadaa, -
vasemmiston monikulttuurisuus- kokeilun nakertaessa sen identiteettiä.
Dale Hurd, Toronto ja Ottawa.
Lisää uutisjuttuja kotisivuillamme osoitteessa cbnnews.com.
Ohjelma jatkuu pian.
Kun annat, -
hymyt levenevät.
Kun välität, -
kodit ovat onnellisempia.
Kun lohdutat, -
kipu helpottaa.
Kun kokoonnumme rakastamaan, -
tapahtuu ihmeitä.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Hei! Onko tämä päällä?
Lapset, onko teistä kiva pelata ja löytää uusia juttuja?
Miten on?
Uusi Superkirja-raamattusovellus sisältää pelejä, videoita -
ja vastauksia kysymyksiin.
Ilmaisen sovelluksen voi ladata iTunesista ja Google Playstä.
Lopuksi: Paavi Franciscus haluaa muuttaa Isä meidän -rukouksen jaetta.
The London Daily Express -lehti kertoo hänen uskovan nykytutkimukseen, -
jonka mukaan Matt. 6:13:n käännös on epätarkka. Jae kuuluu: -
"Äläkä saata meitä kiusaukseen; vaan päästä meidät pahasta."
Jaetta 16 vuotta tutkineet tutkijat ehdottavat käännöstä: -
"Älä hylkää meitä ollessamme kiusauksessa."
Franciscus perustelee: "Isä ei tee niin. Hän nostaa ylös välittömästi."
Hän lisäsi: "Meidät johtaa kiusaukseen saatana. Se on sen osastoa."
Mielenkiintoista. - Hyvä näkökulma.
Tässä olikin kaikki. Kiitos seurasta!
Ensi viikkoon, näkemiin ja Jumlan siunausta!
Suomennos: Marianne Tenetz